સોશિયલ નેટવર્કિગ સાઇટ ફેસબુકે તેના યુઝર્સ માટે ફેસબુક વોચ નામનું એક નવું ફીચર રજૂ કર્યું છે. આ સર્વિસનો ફાયદો તે યુઝર્સને થશે જે ફેસબુકનો ઉપયોગ તેમનો વીડિયો શેર કરવા માટે કરે છે. ફેસબુકે એક સ્ટેટમેન્ટમાં કહ્યું છે કે વોચની લોન્ચિંગની સાથે જ અમે આંતરરાષ્ટ્રીય સ્તર પર પબ્લિશર્સ અને ક્રિએટર્સને બે રીતે મદદ કરવા માંગીએ છીએ. પ્રથમ ફેસબુક પર વીડિયોથી પૈસા કમાવવામાં તેમની મદદ કરવા અને બીજુ ક્રિએટર્સ યોગ્ય રીતે જાણી શકે કે તેમનું કન્ટેન્ટ કેવી રીતે પરફોર્મ કરી રહ્યું છે. માનવામાં આવી રહ્યું છે કે આ નવા ફીચરની સીધી ટક્કર યુટ્યૂબ સાથે થશે.